ང་གཞུང་གི་ལས་ཁུངས་ནང་ལས་ཀ་བྱེད་དུས།མང་ཚོགས་ཀྱིས་ཚུར་སྙན་ཞུ་ཞིག་ཕུལ་ན།དེ་ལ་རིང་ཐུང་ལ་མ་ལྟོས་པར་ལན་རེ་འབུལ་དགོས་པའི་ལྟ་སྟངས་འཛིན་གྱི་ཡོད།དེ་ག་ནང་བཞིན་ངའི་དྲ་དེབ་ནང་ལ་བྲིས་པ་དེ་ཚོར་ཡང་།ལན་རིང་ཐུང་ལ་མ་ལྟོས་པ་རེ་འབུལ་ཐབས་ཞུ་གི་ཡོད།སྐབས་རེ་ལས་བྲེལ་གྱིས་ཡོང་གི་མི་འདུགདེ་ལྟར་ཞུ་དགོས་པའི་གནད་འགག་ནི།ངའི་དྲ་དེབ་ནང་ཡོང་ནས་བྲིས་པ་དེ་ཡག་ཉེས་ག་རེ་ཡིན་རུང་།ང་ལ་སྐད་ཆ་བཤད་པ་འདྲ་བོ་རེད།མི་ཞིག་གིས་ཁྱེད་ལ་སྐད་ཆ་བཤད།སྐད་ཆ་དེ་ལ་ཁྱེད་ཀྱིས་ཁ་ཡ་མ་བྱས་ན།ཧ་ཅང་མ་རབས་སམ་གུས་ཞབས་མེད་པའི་བྱེད་སྟངས་རེད།དངོས་སུ་ཐུག་ནས་བཤད་པ་དང་དྲ་དེབ་ཀྱི་སྒང་ལ་བྲིས་ནས་བཤད་པ་གཉིས་ནི།གདོང་མཐོང་མ་མཐོང་གི་ཁྱད་པར་ཙམ་ལས་དོན་དུ་གཅིག་རེད།ངས་བསམ་ཚུལ་དེ་འདྲ་ཞིག་བཅངས་ནས་ལན་འབྲི་གི་ཡོད།